La Bibia piemontèisa/Testament Vej/Salm/Salm 93


Ij Salm

93. Nosgnor a regna. La majestà a l’é soa vestimenta 

Ël salmista a fortiss che Nosgnor a l’é ‘l Rè dl’Univers, ch’a guarda ch’a-i sìa órdin e ch’a dësbela ant ël mond le fòrse dla dëstrussion.

Nosgnor a régna. La majestà a l’é soa vestimenta. Vera, Nosgnor as vest ëd majestà e soa coreja a l’é la fòrsa. Ël mond a resta frem e a podrà pa esse socrolà. Tò tròno, Nosgnor, a l’é stàit frem dai temp ij pì lontan. Ti ‘t saras sèmper Rè. Nosgnor! J’onde a brajo, a brajo e a fan rabel. Dzora dël rabel dj’aque e dj’onde potente dël mar, contut, Nosgnor as në stà majestos astà an sò tròno. Ij tò decret reaj a peudo pa esse modificà. La santità a soagna, coma ch’a l’é giust, toa ca, Nosgnor, për sèmper.

Nòte 

Bibia
Testament Vej
Salm